 Teta! Mach 2014  Ebe Pụrụ Iche nỊntanetIsiokwu Ndị Dị na Magazin AEbe Pụrụ Iche nỊntanetMAKA NDỊ DI NA NWUNYEM chọrọ ka mụ na nwunye m na-ebi nudo. Anyị na-esekarị okwu. Ihe bịakwara ka njọ mgbe anyị mụtara ụmụ. Anyị chọrọ ihe ga-enyere anyị aka ịna-ebi nudoBAỊBỤL SỊRỊ:A ga-eji amamihe wulite ezinụlọ, a ga-ejikwa nghọta mee ka o guzosie ike.Ilu 24:3.IHE NDỊ GA-ABARA GỊ URUỊ gaa nebe a na-akpọNdị Di na Nwunye na Ndị Nne na Nna,ị ga-ahụ ọtụtụ ihe ga-enyere gị aka. Dị ka:Ịlafere afọ mbụ nke alụmdi na nwunyeGị na ndị ọgọ gị ma ọ bụ nne na nna di gị imekọ iheỊdọ ụmụaka aka ná ntịOtú di na nwunye ga-esi kwụsị ịna-esekarị okwuOtú unu ga-esi kwụọ ụgwọ unu jiGaa nebe e dere IHE BAỊBỤL NA-AKỤZIpịa ebe e dere NDỊ DI NA NWUNYE NA NDỊ NNE NA NNANakwụkwọ bụIsi Ihe Na-akpata Obi Ụtọ Ezinụlọ,e nwere ọtụtụ isiokwu ga-abara di na nwunye uru. Ihe ụfọdụ a tụlere na ya bụ otú mmadụ ga-esi kwadebe maka alụmdi na nwunye na otú ndị lụrụ di na nwunye ga-esi elekọta nne na nna ha ndị merela agadi.Akwụkwọ a dịkwa nadres Ịntanet anyị, ya bụ, Gaa nebe e dere IHE NDỊ ANYỊ NWERE pịa ebe e dere AKWỤKWỌ NA BROSHỌMAKA NDỊ NNE NA NNAAhụrụ m ụmụ m nanya. Achọrọ m ka ha bụrụ ndị m ga-eji na-eme ọnụ ma ha tooBAỊBỤL SỊRỊ:Zụlite nwata dị ka ụzọ kwesịrị ya si dị; ọbụna mgbe o mere okenye, ọ gaghị ahapụ ya.Ilu 22:6.IHE NDỊ GA-ABARA GỊ URUỊ gaa nebe e dereỤmụaka,ị ga-ahụ ma fim ma ihe ndị e sere ese ma ihe ndị ọzọ ị ga-eji kụziere ụmụ gị ka ha . . .na-erube isibụrụ ndị obiọmana ụmụaka ibe ha na-adị ná mmamụta otú ha ga-si na-ekele onye meere ha ihe ọmaGaa nebe e dere IHE BAỊBỤL NA-AKỤZIpịa ebe e dere ỤMỤAKANakwụkwọ bụAkwụkwọ M nke Akụkọ Biblenakwa akwụkwọ bụMụta Ihe Site nAka Onye Ozizi Ukwu Ahụ,e sere ihe ndị ga-enyere gị aka ịkụziri ụmụ gị ihe dị na Baịbụl.Akwụkwọ abụọ ahụ dịkwa nadres Ịntanet anyị, ya bụ,  Gaa nebe e dere IHE NDỊ ANYỊ NWEREpịa ebe e dere AKWỤKWỌ NA BROSHỌMAKA NDỊ NA-ETO ETOM ga-achọ aro ndị ga-enyere m aka ịna-eme nke ọma nụlọ akwụkwọ nakwa ịna-erubere mama m na papa m isi. M chọkwara ịma otú m ga-esi mete ezigbo ndị enyi. Abụghịzi m nwata a ga na-agwa ihe ọ bụla ọ ga-emeBAỊBỤL SỊRỊ:Ka obi na-atọ gị ụtọ noge ị bụ okorobịa.Ekliziastis 11:9.IHE NDỊ GA-ABARA GỊ URUNebe e dereNdị Na-eto Eto,e nwere fim na ọtụtụ isiokwu ndị ga-enyere gị aka ma ọ bụrụ na . . .owu na-ama gịo nwere ihe na-enye gị nsogbu nụlọ akwụkwọi meela ihe a sị gị emela nụlọ unuo nwere ndị na-achọ gị okwu ma ọ bụkwanụ na a na-egwusa gị egwuregwu iberiibeGaa nebe e dere IHE BAỊBỤL NA-AKỤZIpịa ebe e dere NDỊ NA-ETO ETOAkwụkwọ bụAjụjụ Ndị Na-eto Eto Na-ajụAzịza Ndị Na-adị Irènke mbụ na nke abụọ zara iri ajụjụ asaa na asaa dị mkpa ndị na-eto eto na-ajụkarị.Akwụkwọ abụọ ahụ dịkwa nadres Ịntanet anyị, ya bụ, Gaa nebe e dere IHE NDỊ ANYỊ NWERE pịa ebe e dere AKWỤKWỌ NA BROSHỌMAKA NDỊ CHỌRỌ ỊMA IHE BAỊBỤL NA-EKWUM chọrọ ịma ihe Baịbụl na-ekwu. Ebee ka m ga-ebido?BAỊBỤL SỊRỊ:Akwụkwọ Nsọ dum si nike mmụọ nsọ Chineke, ọ bara uru iji ya zie ihe. 2 Timoti 3:16.IHE NDỊ GA-ABARA GỊ URUE dereBaịbụl NsọNsụgharị Ụwa Ọhụrụ nke Akwụkwọ Nsọotú ọ ga-adịrị onye ọ bụla mfe ọgụgụ.Gaa nebe e dere IHE NDỊ ANYỊ NWEREpịa ebe e dere BAỊBỤLA zara ọtụtụ ajụjụ nebe e dereAjụjụ Ndị Baịbụl Zara.Ụfọdụ nime ha bụ Ọ bụ Chineke na-akpata nsogbu ụwa? Jizọs ọ bụ Chineke Onye pụrụ ime ihe niile?Gaa nebe e dere IHE BAỊBỤL NA-AKỤZIpịa AJỤJỤ NDỊ BAỊBỤL ZARAỌ bụrụ na ị chọrọ ka gị na mmadụ mụwa Baịbụl nanaghị gị ego, gaa nebe e dereGwa Anyị Ka Anyị na Gị Mụwa Baịbụlka ị hụ ihe ị ga-eme.Gaa nisimbido pịa ebe e dereGwa Anyị Ka Anyị na Gị Mụwa BaịbụlOtu nwaanyị aha ya bụ Christina kwuru, sị: M kwụsịrị ịgụ Baịbụl maka na anaghị m aghọta ya. Ma, mgbe m malitere ịmụ akwụkwọ bụ Gịnị nEzie Ka Bible Na-akụzi? m bịara ghọtawa ihe Baịbụl na-ekwu.Ihe Ndị Na-eme nỤwaAmerịkaOtu akwụkwọ akụkọ a na-ebipụta nAmerịka kwuru na ihe onye onye na-aṅụ sịga na-arụrụ ọrụ na-emefu nisi ya kwa afọ bụ ihe fọrọ obere ka ọ bụrụ otu narị puku naịra. Nchọpụta e mere notu mahadum dị nobodo ahụ gosiri na otú e si emefu ego ahụ bụ mgbe onye ahụ hapụrụ ọrụ ya gawa ise sịga, ego a na-akwụ ma ọ gaa ịgwọ ọrịa sịga kpataara ya nakwa oge ọ na-abịaghị ọrụ. Onye ahụ agaghị na-arụ ọrụ otú o kwesịrị. Ọ bụrụ na ọ chọọ ịkwụsị ise sịga, ọrịa ọ ga-akpatara ya nwekwara ike ime ka ọ kwụsị ọrụ ọtụtụ ụbọchị.ỊtaliPoopu Francis sịrị na ndị ụka na ndị isi ha bụ soro okwu ọnụ m esola omume m. Otú a ha si akpa àgwà na-eme ka obi ndị mmadụ ghara ịdị nụka.MaleshiaNdị uwe ojii Maleshia jidere ụgbọ mmiri abụọ si Togo buru osisi na-aga Chaịna. Ihe mere ha ji jide ha bụ na e zoro ọdụ enyí nụgbọ ndị ahụ. Ọdụ enyí ahụ karịrị otu puku. Ndị ọkachamara kwuru na e nwetụbeghị mgbe e jidere ụgbọ mmiri bu ọdụ enyí hiri nne ka ndị ahụ ndị Maleshia jidere.AfrịkaNafọ 2012, Ngalaba Òtù Mba Ụwa nke Na-ahụ Maka Ahụ Ike kwuru na ọtụtụ mmadụ nwụrụ nAfrịka nafọ ole na ole na-adịbeghị anya. Ihe gburu ọtụtụ nime ha bụ ọrịa o biri nájá ọcha, afọ ọsịsa, ịba, ụkwara nta, na ọrịa ndị ọzọ na-arịa ụmụaka.ỌstreliaỌtụtụ ụmụaka Ọstrelia na-eji ihe a rụnyere nekwentị ha agba chaa chaa. Ihe ndị ahụ yiri ezigbote ihe e ji agba chaa chaa. Naanị ihe ha ji dị iche bụ na ha na-adị mfe nrite. Otú ịgba ụdị chaa chaa a si dị njọ mere ndị ọchịchị ji kwuo na e kwesịghị ikwe ka ụmụaka na-agba ya nihi na ọ ga-eme ka ịgba chaa chaa rie ha ahụ ma ha too.Otú Ị Ga-esi Merie Nsogbu Ndị Ọgbọ Gị Na-enye GịIHE MERE O JI ARA AHỤOtu nwa agbọghọ aha ya bụ Nkirusịrị: Mgbe m nọ ụlọ akwụkwọ praịmarị, ụmụ akwụkwọ anyị anaghị eghe m ọnụ, ọ na-ewutekwa m. Mgbe m bara sekọndrị, m gbanwere ejiji m na àgwà m. Ma ihe na-ebenụ ka na-ebe. M malitere ime ihe ha chọrọ ka anyị wee bụrụ enyi.Ndị ọgbọ gị hà chọrọ ka i mewe ka ha? Isiokwu a ga-enyere gị aka ịma ihe ị ga na-eme.Ọ bụrụ na ị na-eme ihe ndị ọgbọ gị gwara gị mee, ị ga-adị ka oche a na-akwagharị akwagharị. Ekwela ka ọ bụrụ ndị ọzọ ga na-agwa gị ihe ị na-eme?Ndị Rom 6:16.IHE I KWESỊRỊ ỊMANdị ọgbọ gị nwere ike ime ka ị kpawa àgwà ọjọọ.Mkpakọrịta ọjọọ na-emebi àgwà ọma.1 Ndị Kọrịnt 15:33.Otu nwa agbọghọ aha ya bụ Ebere kwuru, sị: Mgbe ụfọdụ, mmadụ nwere ike ịma na ihe ọ chọrọ ime dị njọ. Ma, ebe ọ bụ na ọ chọrọ ime ndị ọzọ obi ụtọ, ya emee ihe ahụ.Ọ bụghị naanị ụmụ akwụkwọ ibe anyị nwere ike ime ka anyị mee ihe na-adịghị mma.Mgbe m chọrọ ime ihe ziri ezi, ọ bụ ihe ọjọọ na-adị nebe m nọ.Ndị Rom 7:21.Otu nwa agbọghọ aha ya bụ Njideka kwuru, sị: Oge ụfọdụ, nsogbu m na-esi m naka. Ihe ahụ ndị ọgbọ m kwuru na-abụ ihe m chọrọ ime, ha kwuzie ya, ya adị m ka ọ bụ ihe dị mma.Obi kwesịrị ịdị gị ụtọ na ọ bụghị ndị ọzọ na-ekpebiri gị ihe ị na-eme.Nweenụ ezi akọ na uche.1 Pita 3:16.Otu nwa agbọghọ aha ya bụ Nkechi kwuru, sị: E nwere mgbe o siiri m ike ịma ihe m ga-eme ma ndị ọgbọ m nyewe m nsogbu. Ma ugbu a, ọnụ na-esizi m ike. O nweghị ihe na-eme obi ụtọ ka mmadụ ịma na o mere ihe ndị mma.IHE I NWERE IKE IMEỤmụ akwụkwọ ibe gị nyewe gị nsogbu ka i mee ihe ọjọọ, gbalịa mee ihe ndị a na-esonụ:Chee banyere nsogbu ọ ga-akpata.Jụọ onwe gị, sị: Gịnị ga-eme ma m mee ihe a e jide m? Olee otú obi ga-adị mama m na papa m? Oleekwa otú obi ga-adị mụnwa?Amaokwu Baịbụl ga-enyere gị aka:Ndị Galeshia 6:7.Otu nwa agbọghọ aha ya bụ Chinyere sịrị: Mama m na papa m na-ajụ m, sị, Gịnị nwere ike ime gị ma i mee ihe ahụ? Ha nyeere m aka ịhụ na ime ihe ndị ọzọ chọrọ nwere ike ịkpatara m nsogbu echi.Obi sie gị ike.Jụọ onwe gị, sị, Olee ihe mere m ji kweta na ihe a ga-akpatara m nsogbu, kpatakwara ndị ọzọ? Amaokwu Baịbụl ga-enyere gị aka:Ndị Hibru 5:14.Otu nwa agbọghọ aha ya bụ Ugomma sịrị: Mgbe m dị obere, anaghị m ekwuli ihe mere m ji jụ ime ihe ndị ọgbọ m chọrọ. Ma ugbu a, m na-akọwara ha ihe m ji mee ihe m mere ma ọ bụ jụ ime ihe ha chọrọ. Ama m ihe dị mma na ihe na-adịghị mma. Ọ bụghị ndị ọzọ na-agwa m ihe m na-eme.Cheta onye ị bụ.Jụọ onwe gị, sị, Olee ụdị onye m chọrọ ịbụ? Chee banyere ihe ahụ a chọrọ ka i mee. Jụzie onwe gị, sị, Gịnị ka onye ahụ ga-eme ma a sị ya mee ihe a?Amaokwu Baịbụl ga-enyere gị aka:2 Ndị Kọrịnt 13:5.Otu nwa agbọghọ aha ya bụ Amara sịrị: M ma na otú m si akpa àgwà dị mma. Achọghị m ịma ihe ndị ọzọ na-ekwu gbasara ya. Obi na-adị ọtụtụ ndị ụtọ ma mụ na ha nọrọ.Cheta echi.Ọ bụrụ na ị na-aga akwụkwọ ugbu a, nọnwa ole na ole ma ọ bụ afọ ole na ole, e nwere ike ị gaghịzi na-ahụ ndị ahụ chọrọ ka ị na-eme ihe dị ha mma.Otu nwa agbọghọ aha ya bụ Chiọma sịrị: M lere foto anyị sere nụlọ akwụkwọ, enweghịzi m ike icheta aha ụfọdụ ụmụ klas anyị. Ma, mgbe anyị na-aga akwụkwọ, m na-agba mbọ ime ihe ha chọrọ. Neziokwu, ọ baghị uru mmadụ ime ihe na-adịghị mma ka o wee mee ndị ọzọ obi ụtọ.Jikere ejikere.Baịbụl sịrị: Mara otú i kwesịrị isi azaghachi onye ọ bụla.Ndị Kọlọsi 4:6.Otu nwa agbọghọ aha ya bụ Ijeọma sịrị: Mama m na papa m nyeere mụ na nwanne m aka iche ụdị ihe ụmụ akwụkwọ anyị nwere ike ikwu. Ha emezie ka hà bụ ụmụ akwụkwọ anyị, kwuo ihe ahụ, anyị azaa ha otú anyị ga-esi aza ya ụmụ akwụkwọ anyị. Ime otú a na-enyere anyị aka ịma ihe anyị ga-eme ma ndị ọgbọ anyị nyewe anyị nsogbu.Otú e si kee iheỌ bụ ụbọchị isii nkịtị ka Chineke ji kee ihe?Ná mmalite, Chineke kere eluigwe na ụwa.Jenesis 1:1.IHE BAỊBỤL KWURUChineke kere eluigwe na ụwa ọtụtụ afọ gara aga. NaJenesis 1:1, Baịbụl kwuru na ọ bụ ná mmalite. Ndị ọkà mmụta sayensị kwetakwara na eluigwe na ụwa nwere mmalite. Otu ihe ndị ọkà mmụta sayensị chọpụtara noge na-adịbeghị anya gosiri na eluigwe na ụwa anọruola ihe dị ka ijeri afọ iri na anọ.Baịbụl kwukwara na Chineke ji ụbọchị isii kee ihe. Ma, o kwughị na ọ bụ ụbọchị isii nkịtị. Jenesis 1:31 Nke bụ eziokwu bụ na ihe Baịbụl kpọrọ otu ụbọchị nwere ike ịbụ ọtụtụ ụbọchị, ọtụtụ ọnwa ma ọ bụkwanụ ọtụtụ afọ. Dị ka ihe atụ, Baịbụl kpọrọ oge niile ahụ Chineke ji kee iheụbọchịJehova bụ Chineke mere ụwa na eluigwe. Jenesis 2:4 O doro anya na ọ ga-abụ na ụbọchị ahụ Chineke ji kee ihe bụ ọtụtụ puku afọ.Abụ Ọma 90:4.IHE MERE ANYỊ KWESỊRỊ IJI CHEBARA YA ECHICHEỤfọdụ na-ekwu na ọ bụ ụbọchị isii nkịtị ka e ji kee ụwa. Ihe ahụ ha na-ekwu nwere ike ime ka mmadụ ghara ikweta ihe Baịbụl kwuru. Ma ọ bụrụ na ihe Baịbụl kwuru banyere otú Chineke si kee ihe bụ eziokwu, ihe ndị ọzọ Baịbụl kwuru ga-abara gị uru.Ilu 3:21.Chineke ò bu ụzọ kee ihe ndị na-adịghị ndụ ha emechaa ghọwazie ihe dị ndụ?Chineke wee sị: Ka ala wepụta mkpụrụ obi dị ndụ nụdị ha dị iche iche.Jenesis 1:24.IHE BAỊBỤL KWURUChineke ebughị ụzọ kee ihe ndị dị ndụ dị obere, hapụzie ha ka ha jiri aka ha ghọwa ihe ndị ọzọ buru ibu. Kama, o kere osisi dị iche iche na ụmụ anụmanụ dị iche iche. Osisi ndị ahụ na-amị mkpụrụ ha, ọ bụghị mkpụrụ osisi ọzọ. Ụmụ anụmanụ ndị ahụ ana-amụkwa ụmụ nke ha. Jenesis 1:11,21,24 Ọ bụ otú ha si amụ ụmụ ha mere ụdị anụmanụ ndị ahụ Chineke kere na mbụ ji ju ebe niile nụwa.Abụ Ọma 89:11.Baịbụl ekwughị ụdị ole e nwere ike inwe notu anụmanụ. Dị ka ihe atụ, e nwere ewu Igbo, nwee ewu Awụsa. Ọ bụrụ na mkpi Awụsa agbaa ewu Igbo, nwa ọ ga-amụ agaghị abụ ewu Awụsa ma ọ bụkwanụ ewu Igbo. Ọ ga-abụ ụdị ewu ọzọ. Ụfọdụ ndị na-akpọ ụdị ihe a evolushọn. Ma, ị manụ na ọ bụ ụdị ewu ọzọ ka ewu ahụ mụtara, ọ bụghị nkịta. Ndị ọkà mmụta sayensị kwukwara na e nweghị ụdị osisi ma ọ bụ anụmanụ ọ bụla nọkatara dịwa ndụ ma e wepụ ndị ahụ Chineke kere kemgbe ụwa.IHE MERE ANYỊ KWESỊRỊ IJI CHEBARA YA ECHICHEBaịbụl kwuru na Chineke kere anụmanụ ka ha na-amụ ụdị ha. Sayensị kwadoro ihe a Baịbụl kwuru. Ebe ọ bụ na ihe a Baịbụl kwuru bụ eziokwu, ihe ndị ọzọ o kwuru, dị ka akụkọ ndị mmadụ na amụma bụkwa eziokwu.Ebee ka Chineke si nweta ihe ndị o ji kee eluigwe na ụwa?Aka m abụọ ka m ji gbasaa mbara igwe.Aịzaya 45:12, Baịbụlụ Nsọ nke International Bible Society.IHE BAỊBỤL KWURUIke Chineke enweghị atụ. Job 37:23 Ndị ọkà mmụta chọpụtakwara na o nweghị ihe ọ bụla ga-adị ma ọ bụrụ na e jighị ike mee ya. Ihe a ha kwuru bụ eziokwu. Baịbụl kwukwara na Chineke nwere ike dị ukwuu, ọ bụkwa ike ahụ ka o ji kee eluigwe na ụwa. Aịzaya 40:26 Chineke kwere nkwa na ya ga-eji ike ya na-elekọta ihe niile o kere. Ọ bụ ya mere Baịbụl ji kwuo na Chineke na-eme ka anyanwụ, ọnwa na kpakpando dịruo mgbe ebighị ebi.Abụ Ọma 148:3-6.IHE MERE ANYỊ KWESỊRỊ IJI CHEBARA YA ECHICHEOtu ọkà mmụta kwuru na sayensị agaghị akọwali otú eluigwe na ụwa si malite ịdị na ihe mere e ji kee ha. Ma, Baịbụl kwuru otú Chineke si kee eluigwe na ụwa nakwa ihe mere o ji kee ụwa. Ọ gwakwara anyị ihe mere Chineke ji kee ụmụ mmadụ.Ime MgbaasịỊjụ ndị nwụrụ anwụ ase ọ dị njọ?Unu echigharịkwurula ndị na-agba afa . . . ka ha ghara ime ka unu bụrụ ndị na-adịghị ọcha.Levitikọs 19:31.IHE NDỊ MMADỤ NA-EKWUObi anaghị eru ụfọdụ ndị ala ma ndị ha nwụọ. Ha na-ekwu na o nwere ike ịbụ na ha na-ata ahụhụ nebe ha nọ. Ọ bụ ya mere ha ji aga ajụ ase na nke ndị na-agba afa.IHE BAỊBỤL KWURUNoge ochie, ndị mmadụ na-ajụkarị ndị nwụrụ anwụ ase. Ma, Baịbụl kwuru hoo haa otú Chineke si ele ndị na-eme ya anya. Dị ka ihe atụ, Jehova Chineke nyere ndị Izrel iwu, sị: A gaghị ahụ netiti unu . . . onye ọ bụla nke na-ajụ onye na-agba afa ase . . . ma ọ bụ onye ọ bụla nke na-ajụ ndị nwụrụ anwụ ase. Nihi na onye ọ bụla nke na-eme ihe ndị a bụ ihe arụ nanya Jehova. Diuterọnọmi 18:10-12 Baịbụl kwukwara na ndị na-eme mgbaasị, ụdị ọ sọkwara ya ya bụrụ, agaghị eketa alaeze Chineke.Ndị Galeshia 5:19-21.Ndị nwụrụ anwụ hà nwere ike inyere ndị dị ndụ aka ma ọ bụ merụọ ha ahụ?Ndị dị ndụ maara na ha ga-anwụ, ma ndị nwụrụ anwụ amaghị ihe ọ bụla ma ọlị.Ekliziastis 9:5.IHE NDỊ MMADỤ NA-EKWUỌtụtụ ndị na-ekwu na ndị nwụrụ anwụ nwere ebe ha nọ ndụ. Nihi ya, ha na-agakwuru ndị na-agba afa ka ha jụọrọ ha ndị nwụrụ anwụ ase. Ụfọdụ na-achụkwara ndị nwụrụ anwụ àjà ka ha wee ghara inye ha nsogbu.IHE BAỊBỤL KWURUBaịbụl kwuru, sị: Ndị dị ndụ maara na ha ga-anwụ; ma ndị nwụrụ anwụ amaghị ihe ọ bụla ma ọlị . . . Ịhụya ha na ịkpọasị ha na ekworo ha alaworị niyi. Ekliziastis 9:5, 6 Ihe e kwuru nebe a gosiri na ndị nwụrụ anwụ anwụchaala. Ha anaghị eche echiche. Ha anaghị efe Chineke. O nweghị ihe ọ bụla ha na-emeli.Abụ Ọma 115:17sịrị: Ndị nwụrụ anwụ adịghị eto Jaa, onye ọ bụla nke na-agbada nebe ịnọ duu adịghịkwa eto ya.Ọ bụ na e nweghị mgbe ndị dibịa afa na-ekwu eziokwu?È kwesịrị ịjụ ndị nwụrụ anwụ ase maka ndị dị ndụ?Aịzaya 8:19.IHE NDỊ MMADỤ NA-EKWUỤfọdụ na-ekwu na ndị dibịa afa nwere ike ịjụta onye nwụrụ anwụ ihe ọ bụ naanị onye ahụ nwụrụ anwụ na ndị ezinụlọ ya ma ọ bụ ndị enyi ya ma.IHE BAỊBỤL KWURUNa Samuel nke mbụ isi iri abụọ na asatọ, e kwuru ihe eze Sọl mere mgbe mmụọ Chineke hapụrụ ya. Ọ gara jụọ onye na-agba afa ase, bụkwa ihe Jehova gwara ha ka ha ghara ime. Nwaanyị mgbaasị ahụ gwara Sọl ihe ọ sị na ọ bụ ohu Jehova a na-akpọ Samuel gwara ya. Ma, ọ bụ Samuel ka ọ gwara okwu neziokwu? Mbanụ! Ọ bụghị Samuel ka ya na ya kwuru okwu, kama ọ bụ onye mere ka ọ bụ Samuel.Onye ahụ bụ mmụọ ọjọọ na-ejere nna ụgha bụ Setan ozi. Jọn 8:44 Gịnị mere ndị mmụọ ọjọọ ji eme ka ndị mmadụ chee na ndị nwụrụ anwụ ka nwere ebe ha nọ ndụ? Ọ bụ maka na ha chọrọ ka ndị mmadụ chewe na Chineke bụ onye ụgha nakwa ka ha ghara ịtụkwasị ihe dị na Baịbụl obi.2 Timoti 3:16.Ihe a niile Baịbụl kwuru ò gosiri na nke ndị nwụrụ anwụ agaala? Mba. Baịbụl kwuru na oge na-abịa mgbe ndị nọ nili ga-ebilite nọnwụ.Jọn 11:11-13;Ọrụ Ndịozi 24:15 Chineke ga-emezu nkwa ahụ noge na-adịghị anya. Ma, anyị amatala na o nweghị ebe ndị anyị nwụrụ anwụ nọ na-ata ahụhụ.Nyere Nwa Gị Nwaanyị AkaGỊNỊ BỤ NSOGBU?Ka e were ya na nwa gị nwaanyị dị afọ iri na atọ gwara gị na ike ụwa agwụla ya. Gị ekwuo nobi gị, Ọ dịkwanụ afọ ole ike ụwa na-agwụrụ ya? Ma, tupu gị agwa ya ihe dị gị nobi, ka anyị kwugodị ihe ndị nwere ike ime ka ike ụwa gwụ nwa gị nwaanyị ka na-eto eto.IHE MERE IKE JI AGWỤ YAỌ ghọwala nwaanyị.Otú ahụ nwa gị si agbanwe nwere ike ime ka ọ na-echegbu onwe ya. Ọ na-aka njọ ma ọ bụrụ na ndị ọgbọ ya etokarịala ya ma ọ bụ na yanwa etokarịala ha. E nwere otu nwa agbọghọ aha ya bụ Ngọzi.Ọ dị afọ iri abụọ ugbu a. Ọ sịrị: Ná ndị ọgbọ m, eso m ná ndị mbụ yiwere uwe ara. Ọ na-emecha m ihere mgbe ahụ.Obi na-ajọ ya njọ.Otu nwa agbọghọ dị afọ iri na asaa aha ya bụ Amaka kwuru, sị: Obi na-adị m ụtọ ma chi bọọ. Ma chi jihaala, iwe eju m obi, mụ ana-ebe sọọsọ ákwá. Ihe a niile na-eme m obi ọjọọ. Amaghị m ihe na-eme m eme. Obere ihe mehaala m, iwe abịa m.O bidola ịhụ nsọ ya.Otu nwa agbọghọ aha ya bụ Chinwe kwuru, sị: Mama m gwara m ihe m nwere ike ịhụ ma m malite ịhụ nsọ m, ma otú o si malite tụrụ m nanya. M na-asa ahụ ọtụtụ ugboro nụbọchị nihi na ọ na-adị m ka m na-esi ísì. Nke ka njọ bụ na ụmụnne m ndị tọrọ m ji m na-eme ihe ọchị.Ndị ọgbọ ya na-enye ya nsogbu.Otu nwa agbọghọ dị afọ iri na asatọ aha ya bụ Nwanneka kwuru, sị: Mgbe m dị ihe dị ka afọ iri na atọ, ndị ọgbọ m na-enyesi m nsogbu ike ka m mewe ihe ha chọrọ. Ụmụ akwụkwọ anyị na-emesi onye ọ bụla gbapụrụ iche ike. Nwa agbọghọ ọzọ dị afọ iri na anọ aha ya bụ Uchechi sịrị, Ndị ọgbọ m na-achọ ka ha na ụmụ akwụkwọ ibe ha na-akpakọrịta. Obi anaghị adị ha mma ma ha gbapụ iche.IHE I NWERE IKE IMEGbaa nwa gị ume ka o kwuo ihe na-enye ya nsogbu.O nwere ike ọ gaghị adịrị ya mfe ịgwa gị ihe bụ nsogbu ya. Nweere ya ndidi. Cheta na Baịbụl kwuru na anyị kwesịrị ịbụ ndị na-anụ ihe ngwa ngwa nakwa ndị na-adịghị ekwu okwu ngwa ngwa.Jems 1:19.Ejila ihe ọ gwara gị egwu egwu.Cheta na ọ matabeghị ihe ị ma nakwa na o nwebeghị ihe ọ hụrụ ná ndụ. Ọ mụtabeghịkwa ihe ọ ga-eme ma o nwee nsogbu.Amaokwu Baịbụl ga-enyere gị aka:Ndị Rom 15:1.Enyela ya ọtụtụ ọrụ.Otu akwụkwọ e dere banyere ụmụaka kwuru na ike ụwa na-agwụkarị ụmụaka ndị papa ha na mama ha na-enye ọtụtụ ọrụ. Oge ụfọdụ isi na-awakarị ha ma ọ bụ afọ ana-ata ha.Amaokwu Baịbụl ga-enyere gị aka:Ndị Filipaị 1:9, 10.Hụ na ọ na-arahụ ụra nke ọma.Ndị na-eto eto anaghị ehikarị ụra. Ọ bụrụ na nwa gị anaghị ehi ụra nke ọma, ụbụrụ ya agaghị na-aghọ nkọ, ike ụwa ga na-agwụkwa ya.Amaokwu Baịbụl ga-enyere gị aka:Ekliziastis 4:6.Nyere ya aka ka o megawa ahụ.Ọ na-abụ ụfọdụ ụmụ agbọghọ megaa ahụ, ahụ eruo ha ala. Ọ bụ ya mere Baịbụl ji kwuo na mmega ahụ bara uru. 1 Timoti 4:8 Ihe ụfọdụ ụmụ agbọghọ na-eme ka obi ruo ha ala ma iwe bịa ha bụ ide otú obi dị ha nakwụkwọ. Otu nwa agbọghọ dị afọ iri abụọ na abụọ aha ya bụ Nneọma sịrị, Mgbe m dị obere, e nwee nsogbu ọ bụla m na-amaghị otú m ga-eme ya, mụ edee ya nakwụkwọ. Ime otú ahụ nyeere m aka ịghọta otú obi dị m ma nsogbu ọ bụla bịara m, ọ na-emekwa ka m mara ihe m ga-eme.Na-eme ihe ị chọrọ ka nwa gị na-eme.Gịnị ka ị na-eme ma i nwee nsogbu? Ị na-achịju ọrụ aka, e mechaa ahụ agaghịzi eru gị ala maka na ị ga-achọ imecha ha niile? Ị na-arụgbu onwe gị nọrụ, nke mere na ị naghị elebara ihe ndị ka mkpa ná ndụ anya?Ndị Filipaị 4:5kwuru, sị: Meenụ ka mmadụ niile mara na unu nwere ezi uche. Chetakwa na nwa gị na-ahụ ihe ị na-eme, ma ọ dị mma ma ọ dị njọ.Ọnyà UdudoUDUDO a e sere ebe a na-anọ nụlọ. Ọ na-akpa ọnyà nahụ ájá, si nelu ruo nala. Ebe elu ya na-esi ezigbo ike. Ebe ala ya anaghị esi ike. Ihe ebe elu ahụ jidere anaghị enwe ike ịgbapụ. Ma, ebe ala ya jide ihe, ọnyà ahụ na-adọbi segoo ihe ahụ elu. Olee otú ududo si akpa ọnyà ya, ebe elu sie ike ebe ala agaghị esi ike?Ọnyà ududo: ebe siri ezigbo ikeIhe Ị Ga-echebara Echiche:Ududo chọọ ịkpado ọnyà ya nahụ ájá ma ọ bụ nuko ụlọ, o nwere ihe na-anya anya ọ na-eji akpa ya. Ihe ahụ ga-eme ka o sie ezigbo ike ka ọ ga-abụ ihe ọ bụla na-efe efe gafee ebe ahụ, ya ejide ya. Ndị ọkachamara nọ notu mahadum dị nAmerịka chọpụtara na ihe ududo ji akpa ebe ahụ na-adị nala dị iche na ihe o ji akpa ebe nke elu. Ọ na-akpa ebe nke ala otú ọ ga-adịrị ya mfe ịdọbi ka o nwee ike isere ihe ọnyà ahụ jidere gbagoo elu.Ọnyà ududo: ebe na-esighị ikeE kwuru na ndị ọkachamara ahụ amalitela ilere ihe ahụ ududo ji akpa ọnyà ya anya na-arụ ihe na-anya anya nke ga-esi ezigbo ike ka ọnyà ududo. Ndị ọkà mmụta sayensị nwekwara nchekwube na ihe ahụ ga-enyere ha aka ịrụta bandeeji ga-esi ezigbo ike nakwa ihe ha ga-eji na-agba ọkpụkpụ.Gịnị ka i chere?Ì chere na ududo nọkatara jiri aka ya na-akpa ọnyà ya otú ọ ga-esi ike nelu ma ghara isi ike nala? Ka ì chere na e nwere onye kere ya? 